​​Ragn-Sells AS keskkonnakompleksloa nr KKL/326557 muutmise menetluse raames keskkonnamõju hindamise algatamata jätmine​ 

EELNÕU 
 
 OTSUS 
Lähtudes Ragn-Sells AS-i 22.05.2026 esitatud keskkonnakompleksloa nr KKL/326557 muutmise taotlusest, võttes aluseks keskkonnamõju hindamise ja keskkonnajuhtimissüsteemi seaduse § 3 lg 1 p 1, § 6 lg 2 p 11, § 6 lõige 21 ja lg 4, § 9 lg 1, § 11 lg 2 ja lg 81, Tööstusheite seaduse § 27 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 1 lg 1 ja § 10 p 1, Keskkonnaamet otsustab: 
 1.1.	Jätta Ragn-Sells AS-ile keskkonnakompleksloa andmise menetluse raames keskkonnamõju hindamine (KMH) algatamata. 
 Keskkonnaamet teavitab KMH algatamata jätmise otsusest 14 päeva jooksul väljaandes Ametlikud Teadaanded ning eraldi kirja teel puudutatud isikuid ja teisi menetlusosalisi (KeHJS) § 12 lõige 11 punkt 2.  
  
2. ASJAOLUD JA ÕIGUSLIKUD ALUSED  
Ragn-Sells AS-i (registrikood 10306958, aadress Suur Sõjamäe tn 50a, Lasnamäe linnaosa, Tallinn, Harju maakond, Eesti) esitas 15.04.2026 Keskkonnaametile (edaspidi loa andja) keskkonnakompleksloa nr KKL/326557 muutmise taotluse (edaspidi taotluse), menetluse nr M-136305. Nõuetekohane muutmise taotlus registreeriti keskkonnaotsuste infosüsteemis KOTKAS (edaspidi KOTKAS) 07.09.2026 nr T-KL/1032180-3.  
Ettevõttele on antud keskkonnakompleksluba nr KKL/326557 tavajäätmete ja ohtlike jäätmete käitlemiseks ja saasteainete viimiseks paiksest heiteallikast välisõhku (aadress Suur-Sõjamäe tn 31a, Tallinn; katastritunnus 78401:101:7335) ning keskkonnaluba nr L.JÄ/329820 tavajäätmete taaskasutamiseks ja kõrvaldamiseks ning metallijäätmete käitlemiseks (aadress Suur-Sõjamäe 33, Tallinn; katastritunnus 78403:315:1180).  
Ettevõte viib käitises läbi peamiselt jäätmekäitlustoiminguid nagu ehitus- ja lammutusjäätmete sortimine, puidujäätmete purustamine, pakendijäätmete sortimine, ohtlike jäätmete ja elektroonikajäätmete käitlemine, jäätmekütuse tootmine, tavajäätmete korduskasutuseks ettevalmistamine ning tavajäätmete ja ohtlike jäätmete ladustamine. 
Ettevõte soovib nimetatud load liita ühiseks keskkonnakompleksloaks. Koos muutmisega soovib ettevõte suurendada ohtlike jäätmete käitlemise aastast tootmisvõimsust 50 000 tonnilt 100 000-ni, täpsustada õhuheiteallikate loetelu ning asendada üks olemasolev nakkusohtlike jäätmete käitlemise tehnoloogia teise alternatiivse tehnoloogiaga (autoklaavimine). 
Ettevõtte tegevuseks on vajalik keskkonnakompleksluba (edaspidi kompleksluba), sest käitises toimub kompleskloa nr KKL/326557 alusel ohtlike ja tavajäätmete käitlemine ning ladustamine (tööstusheite seadus (THS) § 19 lg 2 p 5). Lisaks lähtuvalt Vabariigi Valitsuse 06.06.2013 määrusest nr 89 „Alltegevusvaldkondade loetelu ning künnisvõimsused, mille korral on käitise tegevuse jaoks nõutav kompleksluba“ (edaspidi määrus nr 89) § 6 lõiked 1 ja 3, § 7 ja THS § 25 on ettevõte kompleksloa kohuslane.  
Käitises viiakse läbi ohtlike jäätmete segude koostamist või segamist (määrus nr 89 § 6 lg 1 p 3) kuni 100 000 t/a, ohtlike jäätmete ümberpakkimist (määrus nr 89 § 6 lg 1 p 4) kuni 100 000 t/a ning tavajäätmete käitlemist ja taaskasutamistoimingute või taaskasutamis- ja kõrvaldamistoimingute kombinatsioone (määrus nr 89 § 7 lg 2 p 3) kuni 200 000 t/a. 
Keskkonnaamet teavitas keskkonnakompleksloa taotluse menetlusse võtmisest 09.06.2026 kirjaga nr DM-136305-9. Laekunud arvamustest tulenevalt paluti ettevõttel taotlusmaterjale täiendada 01.07.2026 ja 07.07.2026 (kirjade nr DM-136305-13 ja -14). 
Ettevõte täiendas taotlust 07.09.2026 registreeritud kirjaga nr DM-136305-20. Keskkonnaamet lähtus otsuse tegemisel viimati esitatud taotlusest. 
Keskkonnaamet annab KMH eelhinnangu selle kohta, kas kavandatav tegevus on olulise keskkonnamõjuga või mitte ning otsustab KMH algatamise või algatamata jätmise üle (keskkonnamõju hindamise ja keskkonnajuhtimissüsteemi seadus (edaspidi KeHJS) § 3 lg 1 p 1, § 6 lg 2 p 11, § 61 lg 3, § 7 p 2, § 9 lg 1, § 11 lg-d 2 ja 4, THS § 27 ning KeHJS § 6 lg 2 aluse korral KeHJS § 6 lg 4 alusel kehtestatud Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (edaspidi määrus nr 224) § 1 lg 1 ja § 10 p 1). KMH vajalikkuse üle otsustades lähtutakse KMH eelhinnangust ja asjaomase asutuse seisukohast (KeHJS § 6 lg 21, § 11 lg 23). Vastavalt KeHJS § 11 lg 2 tehakse KMH algatamise või algatamata jätmise otsus 90 päeva jooksul arvates KeHJS § 61 lg 1 nimetatud teabe saamisest.  
 
3. EELHINNANG 
Keskkonnaamet annab KMH eelhinnangu arendaja esitatud ja muu asjakohase teabe alusel ning lähtudes kavandatavast tegevusest, selle asukohast ning eeldatavast keskkonnamõjust (KeHJS § 61 lg 3). Eelhinnangu sisu täpsustatud nõuded on kehtestatud keskkonnaministri 16.08.2017 määrusega nr 31 „Eelhinnangu sisu täpsustatud nõuded“ (edaspidi määrus nr 31) (KeHJS § 61 lg 5). 

3.1. Kavandatav tegevus 
3.1.1. Tegevuse iseloom ja maht 
Ragn-Sells AS taotleb kahe kõrvuti asuva kinnistu, Suur-Sõjamäe 31a ja Suur-Sõjamäe 33, keskkonnakaitselubade tegevuste liitmist üheks keskkonnakompleksloaks ja täpsustada õhuheiteallikate loetelu. Lisaks soovib käitleja asendada olemasolev nakkusohtlike jäätmete käitlemise tehnoloogia teise alternatiivse variandiga (autoklaavimine). Ettevõte soovib selle käitise ümber nimetada Tallinna jäätmekäitluskeskuseks.  
Käitis asub aadressidel Suur-Sõjamäe tn 31a ja Suur-Sõjamäe tn 33, Lasnamäe linnaosa, Tallinn, Harju maakond (katastritunnused 78403:315:1260 ja 78403:315:1180).  
Käitise kinnistu on aiaga piiratud ning varustatud valvesüsteemiga. Käitise väliterritoorium on jagatud väliplatsideks, kus jäätmeid käideldakse ja/või ladustatakse. Kinnistu on asfalteeritud ning varustatud sademevee kogumissüsteemi ja õlipüüduritega Käitise territooriumil asuvad hooned jäätmete käitlemiseks ja ladustamiseks, mis on ilmastikukindlad ja betoneeritud põrandatega. Käitise väliterritoorium on asfalteeritud ning varustatud sademevee kogumissüsteemi ja õlipüüduritega.  
Käitise Suur-Sõjamäe tn 31a kinnistul asus jäätmete mehaanilis-bioloogiline töötlemise (MBT) tehas, mis on lammutatud ning mille asukoht on. Kinnistute sihtotstarve 100% tootmismaa. Käitise põhjaossa jääb haljastatud transpordimaa sihtotstarbega kinnistu ja raudtee ning Suur-Sõjamäe 33 osas 100% tootmismaa. Kinnistud piirnevad läänes 95% tootmismaa ja 5% ärimaa sihtotstarbega kinnistust ja idas 100% transpordimaaga (Visase tänav) ning sellest järgnev kinnistu tootmismaa sihtotstarbega kinnistust. Käitluskoha lõunaosa jääb Suur-Sõjamäe tänava äärde. Käitisest üle Suur-Sõjamäe tänava on Tallinna lennujaama territoorium ning  lõunapoolne osa on lennuvälja kaitsevööndis. Lennuvälja kaitsevöönd on lennuvälja sihtotstarbelise toimimise ja häireteta lennuliikluse tagamiseks ning lennuväljalt lähtuvate kahjulike mõjude vähendamiseks ettenähtud maa-ala, kus kitsendatakse kinnisasja kasutamist (lennundusseadus (edaspidi LennS) § 341 lg 5). Lennuvälja kaitsevööndis asuva kinnisasja valdaja ei tohi oma tegevuse või tegevusetusega takistada lennuvälja sihtotstarbelist kasutamist, halvendada lennuvälja seisundit ega ohustada liiklust (LennS § 352 lg 1). 
Ragn-Sells AS taotleb kahe kõrvuti asuva kinnistu, Suur-Sõjamäe 31a ja Suur-Sõjamäe 33, keskkonnakaitselubade tegevuste liitmist üheks keskkonnakompleksloaks ja täpsustada õhuheiteallikate loetelu. Lisaks soovib käitleja asendada olemasolev nakkusohtlike jäätmete käitlemise tehnoloogia teise alternatiivse variandiga (autoklaavimine). Ettevõte soovib selle käitise ümber nimetada Tallinna jäätmekäitluskeskuseks.  
 
[image: ] 
Hooned on varustatud kontrollitud ja hooldatud tuleohutuspaigaldistega vastavalt tootjapoolsetele juhistele. Ettevõtte enda poolt korraldatud tulekahjuõppused üks kord aastas. Juhendite ajakohastamine vähemalt üks kord kahe aasta jooksul. Käitises töötavaid seadmeid ja sõidukeid kontrollitakse ja hooldatakse regulaarselt, jäätmemahutite lekkekindlust kontrollitakse visuaalse kontrollimise teel. Töökohad on varustatud ohutusjuhenditega. 
Veevarustus toimub vee-ettevõtja veetressist ning sade- ja reovesi juhitakse Tallinna linna kanalisatsiooni. Sademevesi puhastatakse enne kanalisatsiooni juhtimist territooriumil asuvas õlipüüduris. Territooriumil asub neli õhusaasteallikat- katlamaja, mahuti täitmine ja kütuse hoiustamine, jäätmekütuse pumpamine ning puidujäätmete purustamine.    
Jäätmete käitlemine toimub nii sise- kui välitingimustes, ladustamine toimub tingimustes, mis vastab ohutuse nõuetele. Jäätmete käitlemiseks on 6 hoonet, kaalumaja ja kontori hoone. 
Loend peamistest tootmisetappidest: 
Tavajäätmete sortimine, ümberpakkimine, pressimine, ümberlaadimine, purustamine, nõrutamine, vee eraldamine, sõelumine, jäätmete lakkamine, metallide eraldamine magnetiga, ladustamine, jäätmesegude koostamine, vanarehvide purustamine, korduskasutamiseks ettevalmistamine. 
Ohtlike jäätmete sortimine, ümberpakkimine, ümberlaadimine, purustamine, nõrutamine, vee eraldamine, nakkusohtlike jäätmete käitlemine ja steriliseerimine, koaguleerimine, sõelumine, metallide eraldamine magnetiga, ladustamine, jäätmesegude koostamine, jäätmekütuse tootmine. 
 
Täiendavad tegevused käitises: 
Tootmisseadmete hooldus ja remont; 
Masinate hooldamine, remontimine ja parkimine; 
Konteinerite puhastamine, hooldamine, remontimine ja ladustamine; 
Pesulateenus autodele ja konteineritele; 
Tankla sisetranspordile (maksimaalne üheaegselt hoitav kogus 10 m3); 
Kaalumine. 
Kuna kaks käitist liidetakse üheks käitiseks, liidetakse jäätmete kogused: 
Käitise koguvõimsus on 300 000 t/a: 
Tavajäätmete kogumise ja käitlemise võimsus – 200 000 t/a; 
Ohtlike jäätmete kogumise ja käitlemise võimsus – 100 000 t/a. 

VÄLISÕHK  
Ühegi saasteaine heitkogus ei suurene, NMVOC heitkogus, sh aromaatsed ühendid, väheneb oluliselt. Käitise tegevuse tõttu tekkivad saasteainete kontsentratsioonid ei ületa kehtivaid piir- ja sihtväärtusi. Käitiste koosmõjus tekkivad kontsentratsioonid vastavad avalikkusele ligipääsetavatel aladel piir- ja sihtväärtustele. Käitis asub tööstusalal, naaberkinnistud on samuti kasutusel tootmismaadena ning üldplaneeringu kohaselt on kogu piirkonna näol tegemist tootmisalaga. Käitisele lähima 1000 m raadiuses ei asu müratundlikke objekte (eluhooned, koolid, lasteaiad, puhkealad jms). Lisaks aitab mürahäiringuid optimeerida purustite tööaja valik. Purustid ei tööta pidevalt, sh ei teostata mürarikkaid töid öisel ajal (öised normid on rangemad kui päevased). 

VESI 
Käitise veekasutus toimub AKTSIASELTS TALLINNA VESI (registrikood 10257326) ühisveevärgist. Käitise sademevesi ja reovesi juhitakse vee-ettevõtja kanalisatsiooni lahkvoolselt. Kuigi käitluskoha territoorium on kaetud asfaltkattega võib jäätmekäitlustegevustest tulenevalt esineda äravooluvee reostumist erinevate saasteainete ja ohtlike ainetega. Jäätmekäitlusaladelt ja platsidelt kogutav sadevesi läbib enne kanalisatsiooni juhtimist õlipüüduri, mis ei ole piisav puhastusseade teiste erinevate saasteainete ja ohtlike ainete eemaldamiseks. Platside sademevesi suunatakse peale õlipüüduri läbimist vee-ettevõtja lahkvoolsesse sademeveekanalisatsiooni ja sealt keskkonda. Taotlusega esitatud analüüsiaktide kohaselt esineb suublasse juhitavas sademevees mitmeid saasteaineid ja ohtlikke aineid  ning esineb ka mikrobioloogilist reostust. Reostunud sademevee lahkvoolsesse kanalisatsiooni juhtimine põhjustab ka suublaks olevas veekogu reostumist. Negatiivseid keskkonnamõjusid saab vähendada reostunud sademevee juhtimisega ühiskanalisatsiooni  või täiendavate sademevee puhastusseadmete kasutusele võtmisega.  Käitise vetteheitele kehtivad nii riiklikud saasteainesisalduse piirväärtused kui ka parima võimaliku tehnika nõuded.  Keskkonnareostust võib tekkida ka reostunud sademevee ja tulekustutusvee  keskkonda sattumisega, mille vältimiseks  on vajalik kasutusele võtta täiendavad meetmed avariiolukordade kiireks lahendamiseks ja  reostuse leviku vältimiseks. Jäätmekäitlustegevusest tekkiv reovesi suunatakse ühiskanalisatsiooni  kaudu Tallina reoveepuhastisse.   Ka ühiskanalisatsiooni juhitav reovesi peab vastama nii vee-ettevõtja  ette määratud normidele kui ka parima võimaliku tehnikaga seatud saasteainesisalduste vahemikule.  Kui käitises võetakse kasutusele  täiendavad meetmed  sademevee reostumise vältimiseks ja/või reostunud sademevee keskkonda sattumise vältimiseks  nii tava kui eriolukordades ja tagatakse tegevuse vastavus kehtivatele nõuetele, on vähe tõenäoline et kavandatav tegevus avaldaks ebasoodsat keskkonnamõju. 

3.1.2. Tegevuse seos asjakohaste strateegiliste planeerimisdokumentidega ning lähipiirkonna praeguste ja planeeritavate tegevustega 
Eesti keskkonnastrateegia aastani 2030 on keskkonnavaldkonna arengustrateegia, mis juhindub Eesti säästva arengu riikliku strateegia "Säästev Eesti 21" põhimõtetest ja on katusstrateegiaks kõikidele keskkonna valdkonna alavaldkondlikele arengukavadele, mis peavad koostamisel või täiendamisel juhinduma keskkonnastrateegias toodud põhimõtetest. Keskkonna valdkond hõlmab nii sisult, ulatuselt kui ka spetsiifikalt väga erinevaid alavaldkondi, seetõttu on nende sihipärase arengu kavandamiseks vastavate alavaldkondade koostamine vajalik ja põhjendatud ka keskkonnastrateegia kui üldisema raamdokumendi olemasolul.  
"Eesti keskkonnastrateegia aastani 2030" eesmärk jäätmevaldkonnas on järgmine: aastal 2030 on tekkivate jäätmete ladestamine vähenenud 30% ning oluliselt on vähendatud tekkivate jäätmete ohtlikkust. 
Eesmärgiks on määratleda pikaajalised arengusuunad looduskeskkonna hea seisundi hoidmiseks, lähtudes samas keskkonna valdkonna seostest majandus- ja sotsiaalvaldkonnaga ning nende mõjudest ümbritsevale looduskeskkonnale ja inimesele. Keskkonnastrateegia põhimõtted: säästev areng, keskkonnakahjustuste ennetamine ja vältimine, jäätmehoolduse integreerimine teiste eluvaldkondade ja loodusvarade kasutamisega.  
Ettevõte tegevuse käigus suunatakse osa jäätmetest edasiseks taaskasutamiseks või ringlussevõtuks, mistõttu väheneb vajadus jäätmete ladestamiseks ja ka teisteks kõrvaldamistoiminguteks. Samuti väheneb jäätmete ringlussevõtu tulemusena vajadus võtta kasutusele uusi materjale ja seega väheneb ka jäätmeteke. Seega täidab ettevõtte tegevus keskkonnastrateegias sätestatud eesmärke. 
Riigi jäätmekava 2023-2028  I strateegiline eesmärk on vältida ja vähendada jäätmeteket, sh vähendada jäätmete ohtlikkust. Riigi jäätmekava II strateegiline eesmärk on võtta jäätmed ringlusse või neid muul viisil taaskasutada maksimaalsel tasemel. Ettevõtte tegevus on otseses seoses püstitatud eesmärkidega, sest jäätmete ringlusse võtmine ja järgnevaks taaskasutamiseks suunamine vähendab jäätmete teket.  
Harju maakonnaplaneering 2030+ järgi on käitise piirkond linnalise asutustega alal (mh tootmisalad, äripiirkonnad). Maakonnaplaneeringu kohaselt ei asu käitise lähipiirkonnas rohelise võrgustiku, väärtusliku maastiku või looduskaitselisi alasid. Riigihalduse ministri 13.02.2018 käskkirja nr 1.1-4/41 Harju maakonnaplaneeringu „Rail Baltic raudtee trassi koridori asukoha määramine” kohaselt on käitise kinnistu põhjapiiril Rail Baltica Ülemiste-Kangru projekteerimislõik. Käitise lähipiirkonnas on kehtestatud järgmised detailplaneeringud: Suur-Sõjamäe tn 29b krundi detailplaneering, Betooni põik 12 kinnistu ja lähiala detailplaneering, Soodevahe tööstuspargi detailplaneering, Suur-Sõjamäe tn 35a kinnistu detailplaneering ning Suur-Sõjamäe tn 35 ja 35b kinnistute detailplaneering põhiliselt äri- ja tootmishoonete ehitamiseks. Käitise ümbruses asub mitmeid teiste ettevõtete jäätmekäitluskohti Nordic Paper OÜ Suur-Sõjamäe 31 pakendijäätmete käitluskoht (JKK3700232), Liikumise Energia OÜ Visase 10//12 metallijäätmete käitluskoht (JKK3700869) ja Eesti Pandipakend OÜ Visase pakendikäitluskoht (JKK3700310). Lähimad heiteallikaid on AR AGENTUURI AS HEIT0005265 ja Osaühing Letona Properties HEIT0000315. 
Tallinna Jäätmekava 2022-2026 (vastu võetud Tallinna Linnavolikogu 05.05.2022 otsusega nr 5) eesmärgid on edendada jäätmetekke vältimist ning edendada ja suurendada jäätmete liigiti kogumist ja ringlussevõttu. Ettevõtte tegevus vastab jäätmekava eesmärkidele (vt eelnevaid lõike). Taotletav tegevus on kooskõlas asjakohaste strateegiliste planeerimisdokumentidega ning lähipiirkonna praeguste ja planeeritavate tegevustega (vt ka p 3.2.1).  
Tallinna Jäätmekava 2027 – 2031 on eelhinnangu koostamise hetkel avalikul väljapanekul. 
Tallinna üldplaneeringu kohaselt on käitise piirkonna maakasutuseks määratud tööstusettevõtete ala, mis on põhiliselt tööstusettevõtete ja ladude ala, kus võib paikneda teenindusettevõtteid ja asutusi. Lasnamäe tööstusalade üldplaneeringu järgi asub käitis tootmisalal, mille kõrvalotstarve on ettevõtlusala. 
Lasnamäe tööstusalade üldplaneering (kehtestatud Tallinna Linnavolikogu 1. oktoobri 2015 otsus nr 153) Taotletav tegevus on kooskõlas asjakohaste strateegiliste planeerimisdokumentidega ning lähipiirkonna praeguste ja planeeritavate tegevustega (vt ka p 3.2.1). Tallinna üldplaneeringu kohaselt on käitise piirkonna maakasutuseks määratud tööstusettevõtete ala, mis on põhiliselt tööstusettevõtete ja ladude ala, kus võib paikneda teenindusettevõtteid ja asutusi. Lasnamäe tööstusalade üldplaneeringu järgi asub käitis tootmisalal, mille kõrvalotstarve on ettevõtlusala. 
3.1.3. Ressursside, sealhulgas loodusvarade, nagu maa, muld, pinnas, maavara, vesi ja looduslik mitmekesisus, näiteks loomastik ja taimestik, kasutamine 
Käitis asub aadressidel Suur-Sõjamäe tn 31a ja Suur-Sõjamäe tn 33, Lasnamäe linnaosa, Tallinn, Harju maakond (katastritunnused 78403:315:1260 ja 78403:315:1180). 
Käitis asub pikka aega tööstuslikult kasutuses oleval alal ning kompleksloa muutmisega käitise rajamist, laiendamist ei toimu. Käitises Suur-Sõjamäe tn 31a aadressil asunud MBT tehas on lammutatud ning tehase asemele on rajatud asfalteeritud väliplatsid jäätmete ladustamiseks ja käitlemiseks. Ühisveevärgist võetavat vett kasutatakse olmeruumides ja jäätmete purusti vihmutis vähesel määral. Taotletava tegevusega ei kasutata ressursse nagu loodusvarad, maa, muld, pinnas, maavarad ja looduslik mitmekesisus. 

3.1.4. Tegevuse energiakasutus 
Käitises kasutatakse maagaasi hoonete kütmiseks ja elektrit jäätmete käitlemiseks kasutatavate seadmete kasutamiseks. Diislikütust kasutatakse jäätmepurustite mootorite kasutamiseks. Käitises läbiviidavad tegevused ei ole energiamahukad. 

3.1.5. Tegevusega kaasnevad tegurid, nagu heide vette, pinnasesse ja õhku ning müra, vibratsioon, valgus, soojus, kiirgus ja lõhn 
Heide vette ja pinnasesse 
Käitise tegevused toimuvad  nii ilmastikukindlates hoonetes kui ka asfalteeritud ja veekogumis-süsteemiga varustatud väliplatsidel. Käitise pind on asfalteeritud ning kogu territooriumil kogutud sademevesi suunatakse kalletega restkaevudesse. Vesi suunatakse asfaltplatsilt läbi õlipüüduri sademeveekanalisatsiooni.  Vastavalt parima võimaliku tehnika nõuetele tuleb vältida äravooluvee reostumist ja reostunud vesi eraldada äravoolu veest.   Jäätmekäitlusplatsidelt ja aladelt kogutav sademevesi tuleb eraldada ja käidelda vastavalt kehtivatele nõuetele. Veepõhiste vedelate jäätmete töötlemisel ja koaguleerimisel tekkiv reovesi eraldatakse. Juhul kui  jäätmekäitlustegevusest eralduv reovesi ei vasta nõuetele ja kaudse heite piirväärtustele, tuleb see käidelda või üle anda vastavat luba omavale ettevõttele. Käitise territooriumil on olemas absorbent võimalike vedeljäätmete lekete likvideerimiseks (240 l konteiner ohtlike jäätmete hoones, 240 l konteiner tootmishoones, 50 l kotid ohtlike jäätmete hoones).   Jäätmete nõuetekohasel käitlemisel ja hoiustamisel  ning  saastunud ja saastumata äravooluvee eraldamisel  ning nõuetekohasel  kanalisatsiooni juhtimisel  on vähe tõenäoline, tegevusest  tingitud mõju põhja ja pinnaveele. Kehtivate nõuete eiramisel ja reostusohuga jäätmekäitlustegevuste alalt sademevee ära juhtimisel sademeveekanalisatsiooni,  esineb võimalus erinevate saasteainete edasi kandumiseks keskkonda, mille puhastamiseks õlipüüdur ei ole ette nähtud. Heited vette ja pinnasesse on võimalikud ka avarii ja hädaolukorras, kus liigvesi võib  jäätmekäitlustegevuse alalt kaasa kanda suures koguses mitmesuguseid saasteaineid. Ebasoodsat mõju on võimalik ära hoida ja vähendada piisavate hooldus ja ennetusmeetmete kasutusele võtmisel.  Täiendavate meetmete kasutusele võtmisel jäätmete käitlemisel ning tervetes ja jäätmete omadustele sobivates mahutites, ladustamisel selleks sobivatel aladel ja  reovee  ning saastunud äravooluvee eraldamisel muust sademeveest ning  hoolsus ja heakorra nõuetest kinni pidamisel on võimalik negatiivseid keskkonnamõjusid ära hoida. 
Heide õhku 
Jäätmete käitlemisel eraldub välisõhku saasteaineid. Käitise tegevuse tõttu tekkivad saasteainete kontsentratsioonid ei ületa kehtivaid piir- ja sihtväärtusi. Käitiste koosmõjus tekkivad kontsentratsioonid vastavad avalikkusele ligipääsetavatel aladel piir- ja sihtväärtustele. Heiteallikate koosmõjus (koosmõjus osalevad Letona Properties OÜ (L.ÕV.HA-193131), Tallinna Teede Aktsiaselts (KL-511916) ja KMG OÜ (L.ÕV/300665) esinevad arvutuslikult kõrgemad saastetasemed väljaspool RAGN-SELLS AS Hioni jäätmekäitluskeskuse territooriumi piire: 
SO2 korral on õhukvaliteedi piirväärtuse (ÕPV) ja maksimaalne arvutusliku õhukvaliteedi tase väljaspool tootmisterritooriumi suhe koosmõjus 1,306 ÕPV1 ja 1,193 ÕPV24. Koosmõju ühe tunni ja 24 tunni keskmise piirväärtuse ületamised tekivad Tallinna Teede AS heiteallikast nr HEIT0005605 ida suunas. Ületamine toimub 100% tootmismaa sihtotstarbega maa-alal. RAGN-SELLS AS Hioni jäätmekäitluskeskus asub piirväärtuse ületamise kohast ca 770 m kaugusel edelas. Hioni jäätmekäitluskeskuse tootmisala piiril ei ületa koosmõju õhukvaliteedi tase 0,37 ÕPV1 ja 0,28 ÕPV24. Hioni jäätmekäitluskeskus ei põhjusta lubatud õhukvaliteedi piirväärtuse ületamist.
NO2 korral on ÕPV ja maksimaalne arvutusliku õhukvaliteedi tase väljaspool tootmisterritooriumi suhe koosmõjus 1,119 ÕPV1 ja 0,076 ÕPVa. Koosmõju ühe tunni keskmise piirväärtuse ületamine tekib Tallinna Teede AS heiteallikast nr HEIT0005605 ida suunas. Ületamine toimub 100% tootmismaa sihtotstarbega maa-alal. RAGN-SELLS AS Hioni jäätmekäitluskeskus asub lähimast piirväärtuse ületamise kohast ca 770 m kaugusel lõuna suunas. Hioni jäätmekäitluskeskuse tootmisala piiril ei ületa koosmõju õhukvaliteedi tase 0,27 ÕPV1. Hioni jäätmekäitluskeskus ei põhjusta lubatud õhukvaliteedi piirväärtuse ületamist.  
NMVOC korral on ÕPV ja maksimaalne arvutusliku õhukvaliteedi tase väljaspool tootmisterritooriumi suhe koosmõjus 6,023 ÕPV1 ja 9,386 ÕPV24. Koosmõju piirväärtuste ületamised tekivad Tallinna Teede AS heiteallikate ümbruses. RAGN-SELLS AS Hioni jäätmekäitluskeskus asub lähimast piirväärtuse ületamise kohast ca 160 m kaugusel lõuna suunas. Hioni jäätmekäitluskeskuse tootmisala piiril ei ületa koosmõju õhukvaliteedi tase 0,52 ÕPV1 ja 0,42 ÕPV24. Hioni jäätmekäitluskeskus ei põhjusta lubatud õhukvaliteedi piirväärtuse ületamist.  

PM10 korral on ÕPV ja maksimaalne arvutusliku õhukvaliteedi tase väljaspool tootmisterritooriumi suhe koosmõjus 0,995 ÕPV24 ja 0,441 ÕPVa. Mõlema juhul tekivad maksimumid Hioni jäätmekäitluskeskuse territooriumi põhjapoolsel piiril ja on seotud käitise puidupurustiga.  
Aromaatsete süsivesinike korral on ÕPV ja maksimaalne arvutusliku õhukvaliteedi tase väljaspool tootmisterritooriumi suhe koosmõjus 1,507 ÕPV1, 2,818 ÕPV24 ja 16,518 ÕPVa. Koosmõju piirväärtuste ületamised tekivad Tallinna Teede AS heiteallika nr HEIT001097 ümbruses. RAGN-SELLS AS Hioni jäätmekäitluskeskus asub lähimast piirväärtuse ületamise kohast ca 450 m kaugusel edela suunas. Hioni jäätmekäitluskeskuse tootmisala piiril ei ületa koosmõju õhukvaliteedi tase 0,13 ÕPV1, 0,12 ÕPV24 ja 0,28 ÕPVa. Hioni jäätmekäitluskeskus ei põhjusta lubatud õhukvaliteedi piirväärtuse ületamist. 
Ülejäänud saasteainete puhul jäävad õhukvaliteedi tasemed allapoole 0,1 ÕPV väärtusi. 
Lõhnaaine esinemine 
Käitises käideldakse väga erineva koostisega vedelaid jäätmeid, mis on taotluses esitatud kahe grupina: NMVOC ja aromaatsed ühendid summaarselt. Viimased esindava saasteainete gruppi BTEX ehk benseeni, tolueeni, etüülbenseeni ja/või ksüleeni summaarselt. NMVOC ühendite korral lõhna tajumisläve ei määratleta, sest tegemist võib olla väga erinevate keemiliste ühendite seguga. Ligikaudseks indikatiivse hinnangu andmiseks maksimaalse tegevuse mahu juures on taotluses tinglikult lõhnahäiringu hindamisel aluseks võetud heiteallika M2 aromaatsete ühendite heitkogused ja ksüleeni kokkuleppeline lõhna tajumislävi. Sellisel juhul oleks tinglik lõhnaaine (saasteaine) heitkogus lõhnaühikutes heiteallika M2 korral 205 OU/s. Modelleerimise tulemusena leiti, et käitise maksimaalse tegevusmahu juures ei saa välistada lõhnahäiringu esinemise sagedust üle 15% aasta lõhnatundidest väljaspool käitis territooriumi. (Lõhnaainetele on kehtestatud häiringutase, mis on seotud lõhnaainete ajalise esinemisprotsendiga aasta lõikes, milleks on 15% aasta lõhnatundidest. See tähendab, et lõhnaainete kontsentratsiooni loetakse häirivaks, kui lõhnaaine kontsentratsioonil 0,25 OU/m3 ületatakse 15% aasta lõhnatundidest.). Nimetatud piirväärtusele vastav ala tekib ida suunaliselt ca 50 m kaugusel käitise territooriumi piirist (Visase tn 5 territooriumil). Ala sisse ei jää elamuid või muid tundlikke objekte, häiring tekib tootmismaa sihtotstarbega kinnistul. Käitise tegevuse kohta ei ole teadaolevalt lõhnakaebusi esitatud. Arvestades käitise tegevuse iseloomu ja saasteainete hajumiskontsentratsioone, ei saa välistada, et ebasobivate hajumistingimuste korral võivad tekkida lõhna tajumise episoodilised kontsentratsioonid väljaspool käitise territooriumi, kus on samuti tootmistegevuseks mõeldud alad. Samas võib lõhnahäiringu lühiajalist esinemist lähimate elamute juures lugeda ebatõenäoliseks sündmuseks. 
Müra 
Vähesel määral tekitavad müra jäätmete transport ja laadimine ning erinevad seadmed. Müra tekitajad on puidu- ja rehvide purustamine. Müra vähendamise meetmeid ei rakendata, sest käitis asub tööstusalal, ka naaberkinnistud on kasutusel tootmismaadena. Üldplaneeringu kohaselt on kogu piirkonna näol tegemist tootmisalaga, mille puhul keskkonnaministri määruse „Välisõhus leviva müra normtasemed ja mürataseme mõõtmise, määramise ja hindamise meetodid“ (vastu võetud 16.12.2016 nr 71) nõudeid ei rakendata (samuti ei rakendata nõudeid Tallinna Lennujaama ehk transpordimaa territooriumil). Käitisele lähima 1000 m raadiuses ei asu müratundlikke objekte (eluhooned, koolid, lasteaiad, puhkealad jms). Mürahäiringuid aitab vähendada purustite tööaja valik. Purustid ei tööta pidevalt, sh ei tehta mürarikkaid töid öisel ajal.  
Vibratsioon, valgus, soojus ja kiirgus 
Käitises puuduvad olulised vibratsiooniallikad. Teataval määral võib vibratsiooni allikaks olla transport, transpordi vibratsiooni teket vähendab transpordivahendite väike liikumiskiirus, võimaliku vibratsiooni vältimiseks hoitakse transpordivahendite liikumisteid korras. 
Kavandatava tegevuse tulemusel ei teki keskkonnaseisundit mõjutavat ioniseerivat kiirgust. Eeldatavalt ei teki ettevõtte tegevusega vibratsiooni, valguse, soojuse ja kiirguse eraldumist, mis põhjustaks negatiivseid keskkonnamõjusid. 
3.1.6. Tekkivad jäätmed ning nende käitlemine 
Jäätmete käitlemise käigus tekivad eraldatud jäätmeliigid ja sekundaarsed jäätmeliigid. Eelnevalt p-s 3.1.1. kirjeldatud jäätmekäitlustoimingute käigus käideldakse osaliselt käitises tekkivaid jäätmeid täiendavalt vastavalt kompleksloa nõuetele. Tekkivad jäätmed, sealhulgas ohtlikud jäätmed, kogutakse vastavalt jäätmeliikidele sobival viisil sobivates konteinerites ja kogumismahutites ning antakse üle vastavaid lube omavatele isikutele. 
3.1.7. Tegevusega kaasnevate avariiolukordade esinemise võimalikkus, sealhulgas heite suurus 
Ettevõttes on kasutusel integreeritud kvaliteedi- ja keskkonnajuhtimissüsteem ning tööohutuse juhtimissüsteem. Töötajaid koolitatakse vastavalt tööülesannetele. Käitises rakendatakse ohutusjuhendeid (sh tuleohutusjuhend) avariiolukordade korral toimimisest. Käitis on varustatud tulekustutusvahendite ja absorbendiga ning võõraste isikute ligipääs käitisele on takistatud. Jäätmete käitlemisel ja ladustamisel jälgitakse meetmeid nende ohutuse tagamiseks. Muuhulgas on ettevõte kooskõlastanud Päästeametiga põlevmaterjalide ladustamise plaani, mida jäätmete ladustamisel jälgitakse. Ohtlikke jäätmeid käideldakse ja ladustatakse vastavalt jäätmete omadustele hoones või väliplatsil. Avariiolukorda võivad põhjustada vedelate jäätmete mahavalgumine näiteks ümberlaadimise käigus. Samuti võib ohtlikke aineid maha valguda seadmete või mahutite purunemisel. Kuivõrd käitise väliplats ja hooned on kõvakattega ja varustatud sademevee kogumissüsteemi ja õlipüüduritega ning käitises rakendatakse ohutusmeetmeid, sh näiteks absorbentide kasutamist, ei ole ette näha avariiolukorras põhjustatud pinnase- või veereostust juhul kui reostunud vee edasi kandumine suudetakse koheselt tõkestada. Lisaks on võimalikuks avariiolukorraks jäätmete või kütuste süttimine. Põlengute esinemise võimalikkus ei ole kuigi suur juhul kui ettevõte rakendab kõiki kompleksloa muutmise taotluses kirjeldatud ja kompleksloaga määratud meetmeid. Käitises on kasutusel tulekustutusvahendid ning töötajatele korraldatakse tuleohutuskoolitusi ja tulekahjuõppuseid. Nakkusohtlikke jäätmete käitlemine toimub suletud süsteemis, kus jäätmeid ei eemaldata nende esialgsest pakendist ning töötajad ei puutu otseselt kokku jäätmetes oleva nakkusohtliku materjaliga. Nakkusohtlike jäätmete käitlemise seade on kinnine ning varustatud HEPA filtersüsteemiga. Eelnevalt kirjeldatud süsteemide ning õnnetuste ja avariiolukordade vältimise meetmete rakendamisel ja kompleksloa nõuete jälgimisel ei ole ette näha taotletava tegevusega kaasnevaid avariiolukordi. 
3.1.8. Tegevuse seisukohast asjakohaste suurõnnetuste või katastroofide oht, sealhulgas kliimamuutustest põhjustatud suurõnnetuste või katastroofide oht teaduslike andmete alusel 
Jäätmeseaduse (edaspidi JäätS) tähenduses on suurõnnetus tegevuskohal kaevandamisjäätmete käitlemise käigus tekkiv juhtum, mis kujutab otsekohe või aja jooksul tegevuskohal või mujal ilmnevat tõsist ohtu inimese tervisele või keskkonnale (JäätS § 272 lg 2). 
Kemikaaliseaduses (edaspidi KemS) on mõiste suurõnnetus defineeritud nii avamerel nafta- ja gaasiammutamise protsesside kontekstis (KemS § 19) kui ka ohtliku ettevõtte ja suurõnnetuse ohuga ettevõtte peatükis. Viimasel juhul on suurõnnetus ettevõtte töö kontrolli alt väljumisest tingitud ohtliku kemikaali ulatuslik leke, tulekahju või plahvatus, mis kohe või tulevikus põhjustab raskeid tagajärgi inimese elule, tervisele või keskkonnale käitise sees või väljaspool seda ning mis on seotud ühe või mitme ohtliku kemikaaliga (KeMS § 21 lg 6). Oht on defineeritud kui ohtliku kemikaali või olukorra olemuslik omadus, mis võib põhjustada kahju inimese elule, tervisele või keskkonnale (KeMS § 21 lg 7) ning risk on tagajärje ilmnemise tõenäosus teatud aja jooksul või teatud asjaolude korral (KeMS § 21 lg 8). 
Mõiste „katastroof“ on hädaolukorra seaduse mõistes eelkõige inimtegevusest põhjustatud ulatuslik õnnetus või avarii või muu samasuguse mõjuga sündmus, sealhulgas elutähtsa teenuse raskete tagajärgedega või pikaajaline katkestus (hädaolukorra seadus § 19 lg 2).  
Ettevõtte ei kuulu suurõnnetuse ohuga ettevõtete hulka ega jää ka vastavate ettevõtete mõjualasse. Lisaks ei käita ettevõte kaevandamisjäätmete hoidlat (JäätS § 272). Kliimamuutusest põhjustatud suurõnnetuse või katastroofi oht on väike, sest käitis ei asu üleujutataval alal ega ühegi suure veekogu lähedal, kus saaks veetase ohtlikult tõusta. Ettevõtte tegevusega ei ole ette näha suurõnnetuste või katastroofide, sealhulgas kliimamuutustest põhjustatud suurõnnetuste või katastroofide ohtu. 
3.2. Kavandatava tegevuse asukoht ja mõjutatav keskkond 
3.2.1. Olemasolev ja planeeritav maakasutus ning seal toimuvad või planeeritavad tegevused 
Käitis on aadressidel Suur-Sõjamäe tn 31a, Lasnamäe linnaosa, Tallinn, Harju maakond (katastritunnus 78403:315:1260), Suur- Sõjamäe 33 (katastritunnus 78403:315:1180) Lasnamäe linnaosa, Tallinn, Harju maakond. Käitise territoorium on aiaga piiratud ning varustatud valvesüsteemiga. Käitise väliterritoorium on jagatud väliplatsideks, kus jäätmeid käideldakse ja/või ladustatakse. Kinnistu on asfalteeritud ning varustatud sademevee kogumissüsteemi ja õlipüüduritega Käitise territooriumil asuvad hooned jäätmete käitlemiseks ja ladustamiseks, mis on ilmastikukindlad ja betoneeritud põrandatega. Käitise Suur-Sõjamäe tn 31a kinnistul asus jäätmete mehaanilis-bioloogiline töötlemise (MBT) tehas, mis on lammutatud ning mille asukoht on asfalteeritud. Kinnistu sihtotstarve 100 % tootmismaa. Kinnistu põhjaossa jääb haljastatud transpordimaa sihtotstarbega kinnistu ja raudtee. Kinnistu piirneb läänes 95 % tootmismaa ja 5 % ärimaa sihtotstarbega kinnistust ja idas 100 % tootmismaa sihtotstarbega kinnistust. Kinnistu lõunaosa jääb Suur-Sõjamäe tänava äärde. Käitise kinnistust üle Suur-Sõjamäe tänava on Tallinna lennujaama territoorium. Käitise lõunapoolne osa on lennuvälja kaitsevööndis. Lennuvälja kaitsevöönd on lennuvälja sihtotstarbelise toimimise ja häireteta lennuliikluse tagamiseks ning lennuväljalt lähtuvate kahjulike mõjude vähendamiseks ettenähtud maa-ala, kus kitsendatakse kinnisasja kasutamist (lennundusseadus (edaspidi LennS) § 341 lg 5). Lennuvälja kaitsevööndis asuva kinnisasja valdaja ei tohi oma tegevuse või tegevusetusega takistada lennuvälja sihtotstarbelist kasutamist, halvendada lennuvälja seisundit ega ohustada liiklust (LennS § 351 lg 1). Taotletav tegevus on kooskõlas asjakohaste strateegiliste planeerimisdokumentidega ning lähipiirkonna praeguste ja planeeritavate tegevustega. Tallinna üldplaneeringu kohaselt on käitise piirkonna maakasutuseks määratud tööstusettevõtete ala, mis on põhiliselt tööstusettevõtete ja ladude ala, kus võib paikneda teenindusettevõtteid ja asutusi. Lasnamäe tööstusalade üldplaneeringu järgi asub käitis tootmisalal, mille kõrvalotstarve on ettevõtlusala. Harju maakonnaplaneering 2030+ järgi on käitise piirkond linnalise asutustega alal (mh tootmisalad, äripiirkonnad). Maakonnaplaneeringu kohaselt ei asu käitise lähipiirkonnas rohelise võrgustiku, väärtusliku maastiku või looduskaitselisi alasid. Riigihalduse ministri 13.02.2018 käskkirja nr 1.1-4/41 Harju maakonnaplaneeringu „Rail Baltic raudtee trassi koridori asukoha määramine” kohaselt on käitise kinnistu põhjapiiril Rail Baltica Ülemiste-Kangru projekteerimislõik. Käitise lähipiirkonnas on kehtestatud detailplaneeringud: Suur-Sõjamäe tn 29b krundi detailplaneering, Betooni põik 12 kinnistu ja lähiala detailplaneering, Soodevahe tööstuspargi detailplaneering, Suur-Sõjamäe tn 35a kinnistu detailplaneering ning Suur-Sõjamäe tn 35 ja 35b kinnistute detailplaneering põhiliselt äri- ja tootmishoonete ehitamiseks. Käitise ümbruses asub mitmeid teiste ettevõtete jäätmekäitluskohti nagu Nordic Paper OÜ Suur-Sõjamäe 31 pakendijäätmete käitluskoht (JKK3700232), Liikumise Energia OÜ Visase 10//12 metallijäätmete käitluskoht (JKK3700869) ja Eesti Pandipakend OÜ Visase pakendikäitluskoht (JKK3700310). Lähimad heiteallikaid on AR AGENTUURI AS HEIT0005265 ja Osaühing Letona Properties HEIT0000315. 
3.2.2. Alal esinevad loodusvarad, sealhulgas maa, muld, pinnas, maavara, vesi ja looduslik mitmekesisus, nende kättesaadavus, kvaliteet ja taastumisvõimes 
Kavandatava tegevuse asukoha ja selle eeldatavas mõjualas ei esine loodusvarasid. Käitise kinnistul ja selle mõjualas ei paikne märgalasid, jõeäärseid alasid, jõesuudmeid, randu ja kaldaid, merekeskkonda, pinnavorme ega metsi, mis saaksid kavandatava tegevuse tõttu mõjutatud. Käitise ümbruses ei ole rohealasid, parke, väärtuslikke maastike ja puid ning puhke- ja virgestusalasid. Kavandatava tegevuse maa-ala piires puuduvad teadaolevalt sellised alad, kus õigusaktidega kehtestatud nõudeid on ületatud või võidakse ületada. 
3.2.3. Keskkonna vastupanuvõime, mille hindamisel lähtutakse märgalade, jõeäärsete alade, jõesuudmete, randade ja kallaste, merekeskkonna, pinnavormide, maastike, metsade, Natura 2000 võrgustiku alade, kaitstavate loodusobjektide, alade, kus õigusaktidega kehtestatud nõudeid on ületatud või võidakse ületada, tiheasutusega alade ning kultuuri- või arheoloogilise väärtusega alade vastupanuvõimest 
Tegevusloa võib anda, kui seda lubab Natura 2000 võrgustiku ala kaitsekord ning otsustaja on veendunud, et kavandatav tegevus ei mõjuta ebasoodsalt selle Natura 2000 võrgustiku ala terviklikkust ega kaitse eesmärki (KeHJS § 29 lg 2). Käitise ja selle mõjualas puuduvad Natura 2000 võrgustiku alad. Natura 2000 aladest on lähimad Pirita loodusala (EE0010120) 4,3 km kaugusel kirdes ja Paljassaare linnuala (EE0010170) ca 10 km kaugusel loode suunas. Ettevõtte kavandatava tegevuse puhul on vähe tõenäoline ebasoodsa mõju avaldamine Natura 2000 võrgustiku alade kaitse-eesmärgiks olevatele liikidele ja elupaikadele. Juhul kui käitises toimub tegevus keskkonnanõuete kohaselt, ei ulatu eeldatavasti tegevuse mõjuala kaitstavate loodusobjektini, mistõttu puudub mõju nendele. Käitise territoorium ei asu kaitsealal, hoiualal, püsielupaigas ega kaitstava looduse üksikobjekti kaitsevööndis. Lähimad kaitsealad on Kadrioru park (KLO1200218) ca 4 km kaugusel loodes ja Külma talu park (KLO1200373) ca 5,5 km kaugusel kagus. Lähim kaitstav üksikobjekt on 1,6 km kaugusel kagus asuv Nokakivi rändrahnude rühm (KLO4000120). 1,8 km kaugusel loodes on lähim III kategooria kimalaste elupaik (KLO9201341). Käitis asub põhjavee kaitstuse kaardi alusel kaitsmata põhjaveega ala, kus on Põhja-Eestile omane õhuke, paeplatool asetsev pinnakate. Lähim veehaarde sanitaarkaitseala (PRK0018347) jääb käitise läänepoolsele kõrvalkinnistule ning selle sanitaarkaitseala ulatub vähesel määral käitise läänepoolsesse külge, kus on hoone nr 1 ja väliplats 8a. Veeseaduse § 151 alusel on sanitaarkaitsealale kehtestatud piiranguid põhjavee kvaliteedi halvenemise ennetamiseks, mis käitises täidetakse. Käitise territoorium on kogu ulatuses kaetud asfalteeritud kattega.  Käitise territooriumil ei ole kaitstavaid kultuurimälestisi või muinsuskaitse objekte. Lähimad kultuurimälestised on Kultusekivi, I a- tuh. e.Kr. - I a- tuh (2619) 360 m kaugusel, Kultusekivi, I a- tuh. e.Kr. - I a- tuh (2612) 700 m kaugusel ning Asulakoht, I a- tuh. e.Kr. - II a- tuh. II pool (2610) 900 m kaugusel. 
3.2.4. Inimese tervis ja heaolu ning elanikkond 
Käitise ümbrusesse ei jää elu- või ühiskondlikke hooneid või alasid. Kompleksloa muutmise taotluses kirjeldatud meetmete rakendamisel ei teki negatiivset mõju inimeste tervisele või heaolule. Keskkonnaametile teadaolevalt ei ole kohalik elanikkond kavandatavale tegevusele vastu. 
3.3. Hinnang keskkonnamõju olulisusele 
Alljärgnevalt on toodud kavandatava tegevuse keskkonnamõju olulisuse hinnang koos põhjenduste ja selgitustega. 
3.3.1. Mõju suurus 
Jäätmete käitlemisel ja ladustamisel jälgitakse asjakohaseid meetmeid ja PVT dokumentide nõudeid pinnase ja vee kaitsmiseks ja negatiivsete keskkonnamõjude vähendamiseks.  On vähe tõenäoline, et ettevõtte tegevus põhjustaks olulist negatiivset keskkonnamõju juhul kui käitises järgitakse ja rakendatakse keskkonnakaitse nõudeid  ja meetmeid keskkonnariskide vähendamiseks. 
Lõhnahinnangu levikukaardi alusel ei saa välistada  lõhnahäiringu esinemise sagedust üle 15% aasta lõhnatundidest väljaspool käitis territooriumi. Nimetatud piirväärtusele vastav ala tekib ida suunas ca 50 m kaugusel käitise territooriumi  piirist (ala sisse ei jää elamuid või muid tundlikke objekte, häiring võib tekkida tootmismaa  sihtotstarbega kinnistul). Lõhnahäiringu lühiajalist esinemist lähimate  elamute juures võib lugeda suhteliselt väikese tõenäosusega sündmuseks.   
Keskkonnaministri 27.12.2016 määruse nr 81 „Lõhnaaine esinemise hindamise kord,  hindamisele esitatavad nõuded ja lõhnaaine esinemise häiringutasemed“ § 4 lg 2 p 5 kohaselt  ei kutsu Keskkonnaamet eksperdirühma kokku, kui lõhnaaine esinemise häiringutaseme  ületamist kahtlustatakse piirkonnas, kus ei ole püsivat asustust. Piirkonnas, kus asub RAGN- SELLS ASi käitis, ei ole püsivat asustust.  
Välisõhus levivat müra reguleerib atmosfääriõhu kaitse seadus ja müra normtasemeid sama  seaduse § 56 lg 4 alusel kehtestatud keskkonnaministri 16.12.2016. a määrus nr 71 „Välisõhus   leviva müra normtasemed ja mürataseme mõõtmise, määramise ja hindamise meetodid”  (edaspidi määrus nr 71). Määruse nr 71 § 1 sätestab, et määrust ei kohaldata alal, kuhu  avalikkusel puudub juurdepääs ja kus ei ole püsivat asustust, ning töökeskkonnas, kus kehtivad  töötervishoidu ja tööohutust käsitlevad nõuded. Alale, kus asub RAGN-SELLS ASi käitis,  avalikkusel juurdepääs puudub ja ei ole püsivat asustust.  
Juhul kui ettevõte käitleb ja ladustab jäätmeid vastavalt kompleksloa muutmise taotluses ja PVT dokumentides sätestatud tingimustel, siis võib eeldada, et õhuheitmete, sh lõhna sattumine käitisest välisõhku on minimaalne ja parim keskkonnakaitse on tagatud. Juhul, kui ettevõte kavandatav tegevus toimub keskkonnanõuete kohaselt, ei kaasne tegevusega eeldatavalt sellist saasteainete heidet välisõhku, mis põhjustaks pöördumatuid muutusi antud piirkonnas. Kliimale eeldatavalt olulist keskkonnamõju ei teki.  
Lähtudes eelnevast, puudub mõju inimestele, sh tervisele, heaolule ning varale, samuti mõju kultuuripärandile, sh puudub piiriülene mõju. Selleks peab ettevõte järgima ettenähtud keskkonna- ja ohutusnõudeid, jäätmete käitlemiseks kasutatavad seadmed peavad vastama selleks tööks kehtestatud tehnilistele nõuetele. Nimetatud tingimuste täitmine vähendab avariiolukordade esinemise tõenäosust, sh ennetab suurõnnetuste või katastroofide esinemist 
3.3.2. Mõjuala ulatus, näiteks geograafiline ala ja tõenäoliselt mõjutatava elanikkonna suurus 
Ettevõtte tegevuse mõju, st võimalik müra, tolm, lõhn ja lenduvad jäätmed, jäävad käitise ja naaberkinnistute (tootmismaad, kus õhukvaliteedi piirväärtused, lõhna ja müra normid ei rakendu) piiresse. Käitise vahetus lähetuses ei ole elamuid ega teisi müra- ja lõhnatundlikke alasid. Tegevus ei mõjuta elanikkonda. 
3.3.3. Mõju ilmnemise tõenäosus 
Tegevuse negatiivse keskkonnamõju ilmnemise tõenäosus on hinnanguliselt väike. Mõju võib avalduda eelkõige meetmete (vt ka p 3.3.8) mitterakendamisel või avariide ja õnnetuste korral. 
3.3.4. Mõju tugevus, kestus, sagedus ja pöörduvus 
Ettevõtte tegevuse käigus võib tekkida lühiajalist müra jäätmete laadimise ja käitlemise ajal. Ei ole ette näha üle piirnormide müra levikut käitisest väljapoole. Müra mõju on pöörduv tegevuse lõpetamisel. 
Mõju vältimiseks tuleb regulaarselt teostada käitise konstruktsioonide ja automaatikaseadmete tehniline kontroll ja hooldus, pidevalt kontrollida mahutite lekkekindlust, lekete avastamisel lekked koheselt kõrvaldada, vältida õnnetusjuhtumeid ja pidada rangelt kinni käitises rakendatavatest juhistest.  
3.3.5. Mõju piiriülesus 
Taotletava tegevuse käigus ei ole ette näha piiriülest mõju. 
3.3.6. Mõju Natura 2000 võrgustiku alale 
Natura-eelhindamine ei ole vajalik, ebasoodne mõju Natura 2000 võrgustiku aladele on välistatud tegevuse paiknemisega aladest eemal (vt p 3.2.3.). 
3.3.7. Kavandatava tegevuse koosmõju muude asjakohaste toimuvate või mõjualas planeeritavate tegevustega 
Ettevõtte tegevus ei tekita koosmõjus teiste piirkonnas läbiviidavate tegevustega negatiivseid keskkonnamõjusid (vt p 3.2.1).  
3.3.8. Ebasoodsa mõju tõhusa ennetamise, vältimise, vähendamise ja leevendamise võimalusi 
Ettevõte rakendab oma tegevuses meetmeid jäätmete käitlemisel tekkivate müra, lõhna ja tolmu häiringute leevendamiseks. Õnnetuste, sh lekete, pinnase ja vee reostumise, tulekahjude vältimiseks kasutatakse erinevaid meetmeid. 
Järgnevalt toob Keskkonnaamet välja meetmed ja nõuded, millega peab ettevõte käitise käitamisel arvestama:  
1. Segaolmejäätmeid, köögi- ja sööklajäätmeid ning muid bioloogilist osa sisaldavaid kiiresti lagunevaid jäätmeid tuleb käitises ladustada minimaalse aja jooksul, kuid mitte kauem kui 2 ööpäeva. Juhul kui jäätmetest hakkab ebameeldivat lõhna erituma kiiremini, tuleb jäätmed käitisest eemaldada.  
2. Ettevõte peab jäätmete käitlemisel vältima lõhnahäiringute teket ja rakendama kõiki asjakohaseid PVT dokumentides antud lõhna tekke vältimise meetmeid.  
3. Ettevõttel tuleb enne nakkusohtlike jäätmete käitlemisega alustamist koostada juhend käitises nakkusohtlike jäätmete käitlemiseks ja ladustamiseks ning rikete ja õnnetuste korral käitumiseks. Töötajate ohutus nakkusohtlike jäätmete käitlemisel ja ladustamisel käitises peab olema töökorralduslike meetmete ja kaitsevahenditega tagatud.  
4. Nakkusohtlike jäätmete käitlemine ja ladustamine peab toimuma muudest jäätmetest, sh teistest ohtlikest jäätmetest, eraldatud ruumis. Ettevõte peab veenduma, et nakkusohtlike jäätmete käitlemise seade oleks töökorras ning hoolduse ja rikete korral ei tohi nakkusohtlikke jäätmeid käidelda. Ettevõttel tuleb igakordselt veenduda, et seadmes käideldud jäätmed oleksid ohutud ning kahtluse korral tuleb käideldud jäätmed üle anda ohtlike jäätmetena.  
5. Ohtlikke jäätmeid, sh nakkusohtlikke jäätmeid, tuleb ladustada nõuetele vastavates mahutites ja konteinerites ning ladustatud jäätmed peavad olema vastavalt märgistatud.  
6. Jäätmete purustamisel tuleb vältida tolmuhäiringute teket ja kandumist üle käitise piiri. Jäätmete purustamist ei tohi läbi viia tuulega kiirusega üle 8 m/s. Meede piirab tolmu ja müra levikut. Kuiva ilma korral tuleb purustatavaid jäätmeid niisutada.  
7. Jäätmete käitlemisel ja ladustamisel tuleb arvestada lennuvälja kaitsevööndiga. Tegevused kaitsevööndis ei tohi tekitada lendprahti või tolmuhäiringuid, mis lennuvälja tööd häirivad.  
8. Kui ebasoodsate ilmastikutingimuste esinemisel tekib oht koosmõjus teiste heiteallikatega saastetasemete ületamiseks, siis võimalusel vähendatakse tootmistegevust või rakendatakse muid asjakohaseid piiranguid.  
9. Jäätmekäitlusalade reoveed ja sademeveed tuleb eraldada ja takistada sademevee reostumist. Nii sademeveekanalisatsiooni juhitav sademevesi, kui ka ühiskanalisatsiooni juhitav reovesi peavad vastama parima võimaliku tehnika  nõuetele; vee-ettevõtjaga sõlmitud liitumislepingu tingimustele ja kehtivatele keskkonnakvaliteedi piirväärtustele. 
11. Õlipüüdurist ja liivapüünisest eemaldatud õlijäätmed tuleb suunata sobivasse käitlusesse (sh jäätmekütuse tootmiseks või regenereerimiseks) ja reostunud setted tuleb üle anda vastavat luba omavale isikule.  
12. Vedelate jäätmete käitlemisel eemaldatud ohtlike ainete sisaldav sette ning reovesi tuleb vastavalt saasteainete sisaldusele üle anda vastavat luba omavale isikule või nõuetekohaselt käidelda. 
13. Ettevõte peab kasutusele võtma täiendavad meetmed millega ennetatakse avarii ja hädaolukorra juhul saasteainetega saastunud veehulga  keskkonda sattumine. Käitises peavad olema vahendid sellise avariiolukorra operatiivseks haldamiseks. 

 3.4. Eelhinnangu järeldus  
Keskkonnaameti hinnangul puudub kavandataval, PVT dokumentidega vastavuses oleval tegevusel oluline keskkonnamõju, mistõttu KMH algatamine ei ole vajalik järgmistel põhjustel: 
1. Käitises ja selle mõjualas puuduvad Natura 2000 võrgustiku alad. Seega on välistatud, et ettevõtte kavandatavad tegevused võiks kas üksi või koosmõjus teiste tegevustega avaldada ebasoodsat mõju Natura 2000 võrgustiku alade kaitse-eesmärgiks olevatele liikidele ja elupaikadele. Samuti puuduvad teised kaitstavad loodusobjektid, mistõttu puudub mõju ka nendele.  
2. Tegevuse teostamisel vastavalt kehtivatele nõuetele ja heakorra eeskirjadele on vähe tõenäoline et kavandatav tegevus avaldaks olulist keskkonnamõju põhja- ja pinnaveele või välisõhule, samuti ei ületata piirmäärasid müra ja õhusaastatuse osas. Tegevusega ei eraldu vibratsiooni, valgust, soojust ja kiirgust. Tegevusega ei kaasne koosmõju piirkonna teiste tegevustega.  
3.  Tegevuse teostamisel  vastavalt kehtivatele nõuetele on vähe tõenäoline, et   kavandatav tegevus avaldaks mõju inimeste tervisele, heaolule ja varale, samuti on ettevaatusmeetmetega võimalik vältida avariiolukordi ja suurõnnetusi.  
4. Arvestades kavandatava tegevuse iseloomu ja selle mahtu, ei kaasne sellega (riigi)piiriülest keskkonnamõju.  

KMH algatamata jätmise otsus peab muu hulgas sisaldama asjakohaseid esitatud kavandatava tegevuse erisusi või keskkonnameetmeid muidu ilmneda võiva olulise ebasoodsa keskkonnamõju vältimiseks või ennetamiseks (KeHJS § 11 lg 81). Juhul kui eelhinnangu järelduseks on kavandatava tegevuse KMH algatamata jätmine, esitatakse eelhinnangus põhjendatud juhul ettepanekud vajalikeks keskkonnameetmeteks (määrus nr 31 § 5 lg 2). Keskkonnameetmed on kavandatava tegevuse elluviimisega kaasneva ebasoodsa keskkonnamõju ennetamise, vältimise, vähendamise ja leevendamise ning põhjendatud juhul heastamise meetmed (KeHJS § 33 lg 1). Keskkonnaamet on välja toonud meetmed ja nõuded, millega peab ettevõte käitise käitamisel arvestama (vt p 3.3.8). 

